नेपाल सरकार

खानेपानी मंत्रालय

खानेपानी तथा ढल व्यवस्थापन विभाग

राष्ट्रिय सूचना व्यवस्थापन परियोजना

पानीपोखरी

तथ्याङ्क सङ्कलन को प्रमाणीकरण र मान्यकरण विधि

(Verification and Validation Process of Data Collection)

र

**वास योजना निर्माण प्रक्रिया र प्रमाणीकरण वा मान्यताकरण विधि**

**(WASH Plan Preparation Process and its Validity)**

NMIP Section

July 2021

Panipokhari, Kathmandu

तथ्याङ्क सङ्कलन को प्रमाणीकरण र मान्यकरण विधि

Verification and Validation Process of Data Collection

एक पालिका अन्तर्गत विभिन्न सँग संस्थाहरू बाट तथ्याङ्कहरू सङ्कलन भई रहेका छन् । यसरी सङ्कलन भएका तथ्याङ्कहरू को प्रमाणीकरण र मान्यकरण सम्बन्धित सरोकारवालाहरू बाट हुन जरुरी छ । यहाँ सरोकारवालाहरू भन्नाले पालिका स्तरमा वास युनिट, प्रदेश स्तरमा MoPID वास महाशाखा र केन्द्र स्तरमा NMIP Section वा उक्त पालिकामा समन्वय गर्ने केन्द्रीय वास संस्था ।

प्रमाणीकरण

प्रमाणीकरण भनेको सङ्कलित तथ्याङ्कहरू त्यस पालिका का सबै वार्डमा भएका सबै खानेपानी योजनाहरूको सबै संरचनाहरू समेटिएको छ कि छैन भनि केही नमुना परीक्षण विधि अपनाई जाँच गर्ने हो ।साथै पालिका भित्र रहेका सबै स्वास्थ्य संस्था, सबै स्कूल, सबै निर्माण भएका वा आगामी १० वर्ष भित्र निर्माण हुने सार्वजनिक शौचालयहरू, खानेपानी बाट वञ्चित वा खानेपानीको हाल सम्म पहुँच नपुगेका समुदायका लागी पालिका बाट अनुमोदित सबै निर्माणाधीन वा प्रस्तावित नयाँ योजनाको विवरण, यस पालिका भित्र सञ्चालित, निर्माणाधीन र नयाँ प्रस्तावित सरसफाइका योजनाहरू (जस्तै: ढल व्यवस्थापन योजना, ढलको फोहोर प्रशोधन प्रणाली योजना र ठोस फोहोर व्यवस्थापन योजना) र पालिका भित्र रहेका जम्मा घर धुरी मध्ये कम्तीमा १० प्रतिशत घरहरूको घरधुरी एप्स प्रयोग गरि तथ्याङ्क सङ्कलन गरिएको सुनिश्चित गर्ने हो । साथै मान्यकरण भनेको विभिन्न विधिहरू अपनाई सङ्कलित तथ्याङ्कको गुणस्तर मापन विभिन्न स्तर बाट गर्ने हो ।

**तथ्याङ्क सङ्कलनको प्रमाणीकरण र मान्यकरण**

1. **सम्पन्न खानेपानी योजनाको उपभोक्ता समिति बाट गरिने प्रमाणीकरण:**

तथ्याङ्क सङ्कलन कर्ताले कुनैपनि खानेपानी योजनाको तथ्याङ्क सङ्कलन समाप्त गरे पछि त्यस योजनाका सहजकर्ता वा उपभोक्ता समितिका पदाधिकारी बाट त्यस योजनाका जम्मा सङ्कलित संरचनाहरूको विवरण प्रमाणित गराई पूर्ण विवरणहरू सङ्कलन भएको प्रमाण लिनु पर्ने हुन्छ । यस प्रमाणीकरणमा त्यस योजनामा जम्मा रहेका संरचनाहरूको संख्या उल्लेख गरी प्रमाणित गराई पेस गर्नु पर्छ । यस प्रमाणीकरण फारामको नमुना तल Annex-1 मा दिएको छ ।

1. **तथ्याङ्क सङ्कलन कर्ताले वार्ड स्तरीय कार्यालय बाट समन्वय गरी तपसिलका विवरण प्रमाणित गरी लिनु पर्छ**
2. त्यस वार्डमा रहेका जम्मा सम्पन्न खानेपानी योजनाको नाम र जम्मा संख्या
3. त्यस वार्डमा भएका निर्माणाधीन रहेका खानेपानी योजनाको नाम
4. वार्डमा खानेपानी पहुँच नपुगेका समुदायको नाम
5. त्यस वार्डमा निजी तथा सामुदायिक ट्यूबवेलहरूको संख्या, साथै उक्त ट्यूबवेल रहेको समुदायमा पाइप प्रणाली बाट खानेपानी आपूर्ति गर्न निर्माणाधीन वा नयाँ प्रस्तावित योजना भए उल्लेख गरिएको विवरण
6. त्यस वार्डमा घरधुरी प्रश्नावली एप्स प्रयोग गरी कम्तिमा १०% घरधुरीको सरसफाइ विवरण सङ्कलन गर्नु पर्ने संख्या
7. त्यस वार्डमा संचालनमा रहेका, निर्माणाधिन रहेका र नयाँ निर्माण गर्न प्रस्ताव गरिएका सामुदायिक सरसफाइका योजना हरू को नाम र प्रकार समेट छुट्टाएको विवरण । यहाँ प्रकार भन्नाले सामुदायिक सरसफाइका योजनाको प्रकार हो जस्तै घरको फोहोर पानीको ढल व्यवस्थापन (FSM), ढल सहित फोहोर पानी शुध्दिकरण प्रणाली ( WWTP with Sewer) र फोहोर मैला व्यवस्थापन (SWM)
8. त्यस वार्डमा रहेका स्कूलहरूको विवरण, निजी स्कूल वा शैक्षिक संस्थाहरूको सम्बन्धमा निजी भवन भए मात्र तथ्याङ्क सङ्कलनमा समावेस गर्ने
9. त्यस वार्डमा रहेका स्वास्थ्य संस्थाहरूको विवरण, निजी स्वास्थ्य संस्थाहरूको सम्बन्धमा निजी भवन भए मात्र तथ्याङ्क सङ्कलनमा समावेस गर्ने
10. त्यस वार्डमा रहेका सर्वाजनिक चर्पी भएको तथा नयाँ बनाउन पर्ने को तथ्याङ्क सङ्कलनमा समावेस गर्ने
11. यसरी सबै वार्डको डाटा लाई संख्याको रूपमा Apps wise Data Provided by Municipality (M1) फाराममा भर्ने र Data collection completeness check गर्दा प्रयोग गर्ने ।
12. **तथ्याङ्क सङ्कलन कर्ता वा सरोकार संस्था बाट प्रमाणीकरण (Verification)**

कुनै पनि पालिकाको तथ्याङ्क सङ्कलन गर्न जिम्मा लिएको व्यक्ति वा संस्थाले, आफू वा आफ्नो संस्थाले सङ्कलन गरेको तथ्याङ्कहरू NWASH MIS मा Upload गरे पछि सम्पूर्ण तथ्याङ्कहरूको संख्यात्मकरूपमा(Total Count) र गुणस्तरीयता(Quality) दुबै प्रकारले प्रमाणीकरण(Validation) गर्न जरुरी छ । यसको लागी तपसिल अनुसार प्रमाणीकरण गर्न जरुरी छ ।

1. तथ्याङ्क सङ्कलन कर्ताले वा तथ्याङ्क सङ्कलन गर्न जिम्मा लिएको संस्थाले कुनै वार्डको तथ्याङ्क सङ्कलन गरि NWASH MIS मा Upload गर्ने कार्य सम्पन्न गरे पछि त्यस वार्ड बाट माथि क्रम संख्या १ र २ मा उल्लेख गरे अनुसार प्रमाणित गरिएको सबै विवरणहरू र NWASH MIS Dashboard मा Upload भएको विवरण संख्या पूर्णरूपमा मिलेको छ वा छैन जाँच गर्नु पर्छ । यदि कुनै विवरण छुटेको भए त्यो Upload गर्न छुटेको हो वा सङ्कलन गर्न छुटेको हो जाँच गर्ने र यदि Upload गर्न बाँकी भए पुन: Upload गर्ने र सङ्कलन गर्न बाँकी भए पुन: सङ्कलन गर्ने वा गर्न लगाउने ।
2. सबै तथ्याङ्कहरू सङ्कलन भए पछि एक पटक Upload भएका सबै एप्स का विवरणहरू जाँच गर्ने र सच्याउनु पर्ने भए Editing option मा गएर सच्याउने र Save गर्ने । तर यदि कुनै विवरण छुटेको छ भने आफूलाई थाहा छ भने थप गर्ने र यदि थाहा छैन भने सम्पर्क व्यक्ति संग फोन गरी तथ्याङ्क लिने र भर्ने तर सम्पर्क व्यक्तिलाई थाहा छैन भने स्थलगत निरीक्षण गरी सच्याउनु पर्छ ।
3. साथै Inventory apps प्रयोग गरी सङ्कलन गरिएको सम्पन्न खानेपानी योजनाहरूको विवरणहरू Inventory Report खोलेर सच्याउने । Map मा संरचना संग पाइप राम्रो संग नजोडिएको, संरचनाको नाम र नम्बर नमिलेको, पाइप साइज नमिलेको आदि सच्याउन View Map मा खोल्ने र Editing Option मा गई सच्याउनु पर्ने सबै Edit गर्दै Save गर्दै गर्ने र सबै Editing को काम सम्पन्न गर्ने ।
4. यसरी सबै एप्स बाट सङ्कलन भएका तथ्याङ्कहरू Verification गरि सच्याई सके पछि र खानेपानी योजनाको Map जाँच गरी Editing गरी सके पछि, उक्त सबै विवरणहरू लाई Apps wise Progress reporting of Data collection(M2) फाराममा भर्ने ।
5. **पालिका स्तर बाट प्रमाणीकरण र मान्यकरण (Verification and Validation)**

पालिका ले वास योजना सञ्चालन गर्ने निर्णय गरे संगै, वास युनिट गठन गर्न अत्यन्त जरुरी हुन्छ । यस वास युनिटले वास सम्बन्धी अन्य कार्यहरू गर्नुको संगै NWASH Apps प्रयोग गरी सङ्कलन गरिएका तथ्याङ्कहरूको तपसिल अनुसार प्रमाणीकरण(Verification) गरि मान्यकरण(Validation) दिनु पर्ने हुन्छ ।

1. तथ्याङ्क सङ्कलन कर्ताले वा तथ्याङ्क सङ्कलन गर्न जिम्मा लिएको संस्थाले कुनै वार्डको तथ्याङ्क सङ्कलन गरि NWASH MIS मा Upload गर्ने कार्य सम्पन्न गरे पछि त्यस वार्ड बाट माथि क्रम संख्या १ र २ मा उल्लेख गरे अनुसार प्रमाणित गरिएको सबै विवरणहरू Apps wise Progress reporting of Data collection(M2) फाराममा भरी पालिकाको वास युनिटमा पेस गर्नु पर्छ ।
2. पालिकाको वास यूनिटले सबै भन्दा पहिले NWASH Apps प्रयोग गरी सङ्कलन गरिएका तथ्याङ्कहरू NWASH MIS मा Upload भै सके पछि, WASH Plan का ८ वटै Apps बाट सङ्कलन गरि Upload गरिएका तथ्याङ्कहरू को संख्या र वार्ड कार्यालय बाट प्रमाणित गरिएको संख्या मेल खाएको छ कि छैन भनि जाँच गर्ने । यदि संख्या मिलेको छ भने पूर्ण तथ्याङ्क सङ्कलन भएको मान्यकरण(Validation) पत्र सङ्कलन कर्ता वा संस्थालाई दिने तर यदि संख्या मिलेको छैन भने छुटेको वा Upload नभएको विवरण पुन सङ्कलन गर्न लगाउने ।
3. तथ्याङ्क सङ्कलन भै MIS मा Upload भएका तथ्याङ्कहरू को १०% नमुना विवरण वास युनिटले प्रमाणीकरण फारान (Validation Form) प्रयोग गरी तथ्याङ्कको गुणस्तरीयता जाँच गर्नु पर्ने हुन्छ । यस फाराम बाट NWASH MIS मा Upload भएको विवरण लाई स्थलगत निरीक्षण गरी वा सम्पर्क व्यक्ति संग फोन सम्पर्क गरी प्राप्त यथार्थ विवरण संग तुलना गरी, सङ्कलित विवरण ठीक भएको वा नभएको जाँच गरिन्छ । यस प्रमाणीकरण प्रक्रियामा यदि एउटै वार्ड मा एक भन्दा बढी सङ्कलन कर्ता भए, प्रत्येक को जम्मा सङ्कलन गरेको संख्याको अलग-अलग १०% नमुना विवरण लिनु पर्ने हुन्छ । यसरी जाँच गर्दा ठीक वा मिल्दो तथ्याङ्क देखिए तथ्याङ्क सङ्कलन गुणस्तर भएको प्रमाणित गरी सङ्कलन कर्तालाई तथ्याङ्क सङ्कलन मान्यकरण पत्र दिनु पर्छ, तर मिल्दो तथ्याङ्क नपाईए निजले गरेको सबै तथ्याङ्क पुन: सङ्कलन गर्न लगाउने वा सङ्कलन कर्ता परिवर्तन गरि पुन:सङ्कलन गर्न लगाउनु पर्छ ।
4. यसरी वास युनिटले १०% नमुना तथ्याङ्कहरू को प्रमाणीकरण फाराम (Validation Form) प्रयोग गरी सङ्कलित तथ्याङ्कको गुणस्तरीयता जाँच गरेको विवरण Data Verification Reporting Form (M3) मा भरी राख्नु पर्ने हुन्छ र एक-एक प्रति प्रदेश स्तरमा MoPID, वास महाशाखा र केन्द्रीय स्तरमा DWSSM, NMIP Section मा पठाउनु पर्छ जसले गर्दा प्रदेश र केन्द्रले प्रमाणीकरण गर्दा यी बाहेक का नमुना प्रयोग गर्न सहयोग पनि हुन्छ ।
5. पालिका वास युनिटले यस्तै प्रक्रिया बाट सबै वार्डहरूको १०% नमुना तथ्याङ्क प्रमाणीकरण गरी, पुरै पालिका को तथ्याङ्क गुणस्तरीय सङ्कलन भएको सु-निश्चितता गरि सके पछि मात्र यथार्थ वास योजना निर्माण तथा कार्यान्वयन गर्न सकिने छ ।
6. **प्रदेश स्तरको प्रमाणीकरण**

प्रदेश स्तरमा रहेको वास महाशाखा ले सबै पालिका मा वास योजना तयार गर्न सहजिकरण गर्नु को साथै NWASH MIS Dashboard मा Upload भएका सम्पूर्ण तथ्याङ्कहरूको प्रमाणीकरण गर्न जरुरी हुन्छ । प्रदेश स्तरको वास महाशाखाले जिल्ला अनुसार पालिका को सङ्कलित वास तथ्याङ्कको प्रमाणीकरण को लागी जिम्मेवार व्यक्ती तोक्नु पर्ने हुन्छ र निजहरूले तपसिलको प्रक्रिया पुरा गरी प्रमाणीकरण गर्नु पर्छ ।

1. पालिका को वास यूनिट ले १०% नमुना तथ्याङ्कहरू को प्रमाणीकरण विवरण Data Verification Reporting Form (M3) मा भरी प्रदेश वास महाशाखा पठाउने छ र प्रदेश वास महाशाखाले उक्त विवरणमा उल्लेख गरिएका योजना वा तथ्याङ्क हरू बाहेक का ५% ले हुने तथ्याङ्कहरू प्रमाणीकरणको लागी विवरण तयार गर्ने ।
2. प्रमाणीकरणको लागी तयार गरिएको विवरण अनुसार प्रदेश वास महाशाखाले तथ्याङ्कमा भएका सम्पर्क व्यक्ती वा उत्तर कर्ता वा योजनाका उपभोक्ता समितिका पदाधिकारी आदी हरू संग फोन सम्पर्क गरी तथ्याङ्क सङ्कलन प्रक्रिया र सङ्कलित तथ्याङ्कको स्तरीयता जाँच गर्नु पर्ने हुन्छ ।
3. तथ्याङ्क सङ्कलनको प्रक्रिया बुझ्नको लागी स्थलगत तथ्याङ्क सङ्कलनकर्ता पुगेको वा नपुगेको बारे सोध-पुछ गर्न सकिन्छ ।
4. सङ्कलित तथ्याङ्कको स्तरीयता जाँच गर्न, विभिन्न NWASH Apps को लागी तयार गरिएका Data Verification Form प्रयोग गर्नु पर्ने हुन्छ ।
5. यसरी प्रदेश वास महाशाखाले पालिका मा सङ्कलित तथ्याङ्कको प्रमाणीकरण गर्दा जिल्लाका सबै पालिका को केही प्रतिशत तथ्याङ्क स्थलगत निरीक्षण गरी गर्न सकिन्छ । स्थलगत निरीक्षण कति प्रतिशत गर्ने भन्ने निर्णय प्रदेश वास महाशाखा ले गर्नु पर्ने हुन्छ ।
6. यसरी सङ्कलित तथ्याङ्कहरूको प्रमाणीकरण विधि अपनाउँदा यदि केही सामान्य तथ्याङ्कहरू फरक देखिए त्यसलाई सच्याउन लगाउने । तर यदि सङ्कलन कर्ता स्थलगत नपुगेको वा सङ्कलित तथ्याङ्कमा धेरै नै त्रुटि देखिएमा पालिका लाई पुन: सङ्कलन कर्ता पठाई तथ्याङ्क सङ्कलन गर्न लगाउनु पर्छ ।
7. यसरी प्रदेश वास महाशाखाले ५% नमुना तथ्याङ्कहरू को प्रमाणीकरण फाराम (Validation Form) प्रयोग गरी सङ्कलित तथ्याङ्कको गुण स्तरीयता जाँच गरेको विवरण Data Verification Reporting Form (M3) मा भरी राख्नु पर्ने हुन्छ र एक-एक प्रति पालिका वास युनिट र केन्द्रीय स्तरमा DWSSM, NMIP Section मा पठाउनु पर्छ जसले गर्दा केन्द्रले प्रमाणीकरण गर्दा यी बाहेक का नमुना प्रयोग गर्न सहयोग हुन्छ ।
8. यस प्रकार तथ्याङ्क सङ्कलन प्रमाणीकरण विधि अपनाउँदा तथ्याङ्क सङ्कलन प्रक्रिया र सङ्कलित तथ्याङ्कहरू सहि पाएमा, प्रदेश वास महाशाखाले उक्त पालिका लाई गुण स्तरीय तथ्याङ्क सङ्कलन भएको भनि तथ्याङ्क सङ्कलन मान्यकरण पत्र वा प्रमाण दिनु पर्ने हुन्छ ।
9. **केन्द्र स्तरको प्रमाणीकरण**

केन्द्र स्तरमा वास तथ्याङ्क संग सरोकार रही प्रमुख जिम्मेवारी भूमिका निर्वाह गर्ने खानेपानी तथा ढल व्यवस्थापन विभाग अन्तर्गत रहेको NMIP Section हो । यस शाखाले वास संग सरोकार राख्ने सबै केन्द्रीय वास संस्थाहरू बीच समन्वयकारी भूमिका निर्वाह गर्दै केन्द्रीय, प्रदेश र जिल्ला स्तरका वास संस्थाहरू बीच पनि सञ्जाल स्थापना गर्न सहयोग पुराउने छ । यस शाखा वा यस संग आबद्ध संस्थाहरूले पालिका मा वास योजना तयार गर्न सहजिकरण गर्नु को साथै NWASH MIS Dashboard मा Upload भएका सम्पूर्ण तथ्याङ्कहरूको केन्द्रीय स्तर बाट प्रमाणीकरण गर्न जरुरी हुन्छ । यसको लागी सबै केन्द्रीय वास सरोकार संस्थाहरूले आफू आबद्ध पालिकाहरुको तथ्याङ्क प्रमाणीकरण को लागी जिम्मेवार व्यक्ती तोक्नु पर्ने हुन्छ र निजहरूले तपसिलको प्रक्रिया पुरा गरी प्रमाणीकरण गर्नु पर्छ ।

क) प्रदेश को वास महाशाखा ले ५% नमुना तथ्याङ्कहरू को प्रमाणीकरण विवरण Data Verification Reporting Form (M3) मा भरी केन्द्रीय NMIP Section मा पठाउने छ । केन्द्रको यस शाखाले उक्त विवरण र पालिका बाट प्राप्त विवरणहरू सम्बन्धित वास संस्था जसले उक्त पालिकामा समन्वयकारी भूमिका निर्वाह गरि रहेको छ, त्यस संस्थालाई पठाउने छ । यदि उक्त पालिका मा यस शाखा आफैले समन्वय गरि रहेको भए सो को प्रमाणीकरण विधि यसै शाखाले गर्ने छ । उक्त दुबै विवरणमा उल्लेख गरिएका योजना वा तथ्याङ्क हरू बाहेक का कम्तीमा २.५% ले हुने तथ्याङ्कहरू प्रमाणीकरणको लागी विवरण तयार गर्ने ।

1. प्रमाणीकरणको लागी तयार गरिएको विवरण अनुसार सम्बन्धित संस्था ले तथ्याङ्कमा भएका सम्पर्क व्यक्ती वा उत्तर कर्ता वा योजनाका उपभोक्ता समितिका पदाधिकारी आदी हरू संग फोन सम्पर्क गरी तथ्याङ्क सङ्कलन प्रक्रिया र सङ्कलित तथ्याङ्कको स्तरीयता जाँच गर्नु पर्ने हुन्छ ।
2. तथ्याङ्क सङ्कलनको प्रक्रिया बुझ्नको लागी स्थलगत तथ्याङ्क सङ्कलन कर्ता पुगेको वा नपुगेको बारे सोध-पुछ गर्न सकिन्छ ।
3. सङ्कलित तथ्याङ्कको स्तरीयता जाँच गर्न, विभिन्न NWASH Apps को लागी तयार गरिएका Data Verification Form प्रयोग गर्नु पर्ने हुन्छ ।
4. यसरी सम्बन्धित संस्था ले पालिका मा सङ्कलित तथ्याङ्कको प्रमाणीकरण गर्दा जिल्लाका सबै पालिका को केही प्रतिशत तथ्याङ्क स्थलगत निरीक्षण गरी गर्न सकिन्छ । स्थलगत निरीक्षण कति प्रतिशत गर्ने भन्ने निर्णय सम्बन्धित संस्था ले गर्नु पर्ने हुन्छ ।
5. यसरी सङ्कलित तथ्याङ्कहरूको प्रमाणीकरण विधि अपनाउँदा यदि केही सामान्य तथ्याङ्कहरू फरक देखिए त्यसलाई सच्याउन लगाउने । तर यदि सङ्कलन कर्ता स्थलगत नपुगेको वा सङ्कलित तथ्याङ्कमा धेरै नै त्रुटि देखिएमा पालिका लाई पुन: सङ्कलन कर्ता पठाई तथ्याङ्क सङ्कलन गर्न लगाउनु पर्छ ।
6. यसरी सम्बन्धित संस्था ले २.५% नमुना तथ्याङ्कहरू को प्रमाणीकरण फाराम (Validation Form) प्रयोग गरी सङ्कलित तथ्याङ्कको गुण स्तरीयता जाँच गरेको विवरण Data Verification Reporting Form (M3) मा भरी राख्नु पर्ने हुन्छ र एक-एक प्रति पालिका वास युनिट, प्रदेश वास महाशाखा र केन्द्रीय स्तरमा DWSSM, NMIP Section मा पठाउनु पर्छ ।
7. यस प्रकार तथ्याङ्क सङ्कलन प्रमाणीकरण विधि अपनाउँदा तथ्याङ्क सङ्कलन प्रक्रिया र सङ्कलित तथ्याङ्कहरू सहि पाएमा, केन्द्रीय स्तरमा DWSSM, NMIP Section ले उक्त पालिका लाई गुण स्तरीय तथ्याङ्क सङ्कलन भएको भनि तथ्याङ्क सङ्कलन मान्यकरण पत्र वा प्रमाण दिनु पर्ने हुन्छ ।
8. यसरी पालिका बाट गुण स्तरीय तथ्याङ्क सङ्कलन भएको पत्र लगायत अन्य वास योजनाको प्रगति विवरण DWSSM, NMIP Section ले खानेपानी मन्त्रालय अन्तर रहेको खानेपानी शाखा वा वातावरण तथा ढल व्यवस्थापन शाखा लाई समय-समयमा दिनु पर्ने हुन्छ ।

**वास योजना निर्माण प्रक्रिया र प्रमाणीकरण वा मान्यताकरण विधि**

**WASH Plan Preparation Process and its Validity**

वास योजनाका विभिन्न एप्स बाट सत-प्रतिशत र गुण स्तरीय तथ्याङ्क सङ्कलन भएको प्रमाणीकरण भैँ सके पछि मात्र वास योजना तयारीमा लाग्नु पर्छ किन भने वास योजनाको स्तर तथ्याङ्क सङ्कलनको गुणस्तरमा भर पर्छ ।त्यस कारण तथ्याङ्क सङ्कलनको प्रमाणीकरण का सबै चरणहरू सबै निकाय बाट राम्रो सँग परीक्षण हुन अत्यन्त जरुरी हुन्छ । प्रमाणीकरण को सबै विधि सके पछि वास योजना तयार गर्न तपसिलका चरण अपनाउनु पर्छ ।

1. भिजनिङ कार्यशाला गोष्ठी(Visoning Workshop) तथा वास योजना तर्जुमा गोष्ठिको आयोजना गर्ने, यस बैठकमा पालिकाका सम्पूर्ण पदाधिकारी, पालिकाका कार्यकारी अधिकृत, वास युनिटमा कार्यरथ सम्पूर्ण कर्मचारीहरू, पालिका स्तरका सम्पूर्ण वास संग सरोकार सस्थाहरू तथा पालिकाका सल्लाहकारहरू समेतको उपस्थिति हुनु पर्छ ।
2. यस भिजनिङ कार्यशाला गोष्ठी तथा योजना तर्जुमा गोष्ठिमा वास मा तथ्याङ्क सङ्कलन गर्दा अपनाईएका प्रक्रियाहरूको बारेमा प्रस्तुत गर्ने, त्यस पछी बिभिन्न एप्स बाट सङ्कलन भएका तथ्याङ्कको संख्यागतरूपमा समस्तिगत विवरण प्रस्तुत गर्ने ।
3. यसै बैठकमा वास योजनाको महत्व, पालिकाको जिम्मेवारी र भूमिका बारे प्रस्तुत गर्ने,
4. यसको महत्व बारे छलफल गर्दा यो एउटा पालिका अन्तर्गत रहेका सम्पूर्ण जनताहरूको लागी खानेपानी, सरसफाइ तथा स्वच्छता को सुरक्षित तथा दिगो सेवा प्रदान गर्न तयार गरिएको पूर्ण दस्तावेज हो र यस ले आगामी १० वर्ष सम्म पालिकाबाट वासको क्षेत्रमा कसरी र कस्तो सेवा प्रदान गर्ने भनि मार्गनिर्देशन गर्छ भन्ने बारेमा पनि छलफलमा प्रस्तुत गर्ने ।
5. योजना प्राथमिकीकरण छलफल गोष्ठिको यस गोष्ठिमा प्राथमिकरण बिधि बारे छलफल गरिन्छ, उक्त छलफलमा प्राथमिकरण भनेको के हो, यसको निर्धारण गर्दा योजनाको दिगोपन, बढी जनता लाभान्वित हुने, पिछडिएका वर्ग बढी भएको लाई प्राथमिकता दिने, कम लागत खर्च लाग्ने यस्तै अन्य पनि प्रथमिकताका आधार बनाउने ।
6. यसरी आधारहरू तयार भए पछि त्यसलाई निर्णय (माईनुट) पुस्तिकामा लिपबध गरी निर्णय गर्ने
7. यसै बैठकमा NWASH MIS New Dashboard मा रहेको WASH Plan Tools अन्तरगत रहेको Rate मा स्थानिय दररेट छलफल गरि निर्धारण गर्ने । यसरी निर्धारण गरिएको दररेट लाई पनि माईनुट पुस्तिकामा लिपबध गरी निर्णय गर्ने ।
8. यस प्रकार निर्धारण गरिएको प्राथमिकता बिधि अनुसार वास योजना तयार गर्न सहजिकरण गर्ने संस्था वा व्यक्ती ले योजनाको श्रेणीकरण (Ranking) निर्धारण गरी तयार गर्ने ।
9. यसरी तयार गरिएको श्रेणीकरण अनुसार र उपलब्ध हुन सक्ने वजेटका आधारमा योजनाको प्राथमिकरण(priority: ‘Very High’, ‘High’, ‘Medium’ and ‘Low’) निर्धारण गरी NWASH WASH Plan Dashboard मा उक्त पालिकाका सबै प्रकारका योजनाहरूमा त्यसै अनुसार भर्ने ।
10. यसरी प्राथमिकरण(priority: ‘Very High’, ‘High’, ‘Medium’ and ‘Low’) भरी सके पछि पुन: पालिका र वास सरोकार सहितको वास योजना तयारीको बैठक आयोजना गर्ने
11. यस बैठकमा NWASH WASH Plan Dashboard को WASH Plan मा गई सम्बन्धित पालिका छान्ने, पालिकाको data display भए पछि Activity Summary छान्ने, त्यस पछि कुन Sector को वास योजना बनाउने हो क्रमश: त्यस Sector र Year छान्ने
12. यसरी Sector र Year छाने पछि data load भै Dashboard मा Display हुन्छ, Display भएको data मा कुनै कामको लागी जम्मा कति बजेट चाहिन्छ Amount Required को Column मा देखिन्छ सो अनुसार उक्त रकमको कति प्रतिशत Tariff and Fees, Investment in Self Supply, Taxes, Transfers बाट व्योहोर्ने छलफल गरी राख्ने । यसरी प्रतिशत निर्धारण गर्दा यी ४ वटा को जम्मा जोड १००% भए पछि Available Investment पुग्ने भयो तर १००% भन्दा कम भए Budget gap देखिने छ, यो Gap को रकम Tread, share, Equity and Bond बाट पुरा गर्न सकिन्छ, तर हालको अवस्थामा यस तर्फ पालिका तयार नभएको ले यस तर्फ बजेट व्यवस्था नगर्न सुझाव छ ।
13. यसरी सबै Sector हरूको सबै Year मा Budget Distribution मिलाए पछि, पालिका संग उपलब्ध Budget को आधारमा यो WASH Plan तयार गरिएको हो र हाल उल्लेख गरिएको बमोजिम बजेट उपलब्ध हुन न सके को खण्डमा WASH Plan पुन: शंसोधन गरिने छ भनि निर्णय (माईनुट) गर्नु पर्छ ।
14. यस प्रकार पूर्ण सहमतिमा तयार भएको WASH Plan को पूर्ण Report Dashboard को Document मा Click गरी प्राप्त गर्न सकिन्छ ।
15. यसरी प्राप्त गरिएको WASH Plan Report छलफल गरी पालिका बाट स्विकृत गर्नु पर्छ र स्विकृत WASH Plan Report लाई Upload Approved Docs मा Upload गर्नु पर्छ ।
16. यस प्रकार एक पालिकाको WASH Plan तयार गर्ने कार्य सम्पन्न हुन्छ र यस पछि पालिकाको सबै ध्यान यसलाई सफलता पूर्वक कार्यान्वयन गर्ने तर्फ हुनु पर्छ ।

**Annex-1**

**खानेपानी समिति वा तथ्याङ्क सङ्कलन सहयोगी बाट प्रमाणीकरण**

**पालिका को नाम:....................................................................वार्ड नं.............**

**योजनाको नाम:.......................................................कोड नं..................................**

|  |  |  |  |
| --- | --- | --- | --- |
| **सि.नं.** | **संरचनाहरूको नाम** | **संख्या** | **कैफियत** |
| १ | ईन्टेक वा मुहान (Intake or Source) |  |  |
| २ | पानीटंकी (Reservoir) |  |  |
| ३ | धारा (Tap) |  | निजी........सामुदायिक...... संस्थागत....... |
| ४ | कलेक्सन च्याम्बर (Collection Chamber) |  |  |
| ५ | डिस्ट्रिव्यूसन च्याम्बर (Distribution Chamber) |  |  |
| ६ | भल्भच्याम्बर (Valve Chamber) |  |  |
| ७ | बि.पि.टी. (BPT) |  |  |
| ८ | ईन्टरप्सन च्याम्बर (Interruption Chamber) |  |  |
| ९ | वासआउट च्याम्बर (Washout Chamber) |  |  |
| ९ | एयर भल्भ च्याम्बर (Air Valve Chamber) |  |  |
| १० | क्रसिङ्ग (Crossing) |  |  |
| ११ | प्रशोधन प्रणाली (Treatment Plant) |  |  |
| १२ | अन्य-१ |  |  |
| १२ | अन्य-२ |  |  |

**सङ्कलन कर्ताको**

**नाम:**

**दस्तखत:**

**मिति:**

**उपभोक्ता समितिको तर्फ बाट**

**नाम:**

**दस्तखत:**

**मिति:**